OpenLLM-France/wikimedia huggingface dataset:
# El año del descubrimiento

El año del descubrimiento 2021eko Luis López Carrasco espainiar zinema zuzendariaren film dokumentala da.

## Argumentua

Oharra: Atal honek istorio osoa edo amaiera argitzen du.
Auzokideak, gazteak eta langabeak hizketan ari dira taberna baten barruan, zigarro, gosari eta aperitiboen artean. Ohiz kanpoko ametsak gogoratzen, lanarekin loturiko kezkak partekatzen edo etorkizunerako planak pentsatzen dituzte. Taberna Cartagenan dago, Espainiako hego-ekialdean. Egunak aurrera egin ahala, gero eta gertuago entzuten dira 1992ko industria-krisiaren istiluak.

## Erreferentziak

* ↑ sansebastianfestival.com

## Kanpo estekak

* Datuak: Q86443992
* Multimedia: The Year of the Discovery (film) / Q86443992
# El aviso (filma)

El aviso 2018ko Daniel Calparsoro gipuzkoar zinema zuzendariaren filma da. Jorge Gerrikaetxebarriak eta Chris Sparlingek idatzitako thriller hau Paul Penen izen bereko eleberrian oinarrituta dago.

## Sinopsia

Oharra: Atal honek istorio osoa edo amaiera argitzen du.
Hamar urte dituen arren, Nicok heriotza mehatxu bat jasoko du. Ez daki nork eta zergatik bidali dion abisu hori, eta bere ingurukoen artean inork ez dio garrantzia handirik ematen. Baina Jonek, zenbakiekin obsesionatuta bizi den gazteak, horren berri izanen du. Azken urteotan inguru horretan gertatu diren heriotza misteriotsuak ikertzen ari da Jon, eta uste du Nicok jaso duen mehatxua horiekin lotuta dagoela.

## Aktoreak

* Aura Garrido: Lucía
* Belén Cuesta: Andrea
* Sergio Mur: David
* Raúl Arévalo: Jon
* Antonio Durán 'Morris'
* Aitor Luna: Pablo
* Luis Callejo: Lisandro
* Julieta Serrano: Asunción
* Antonio Dechent: Héctor
* Patricia Vico
* Juan López-Tagle: erizaina
* Alfredo Villa
* Hugo Arbues: Nico
* Javier Perdiguero: supermerkatuaren nagusia
* Jon Bermúdez: etakidea

## Erreferentziak

* ↑ (Gaztelaniaz) «'El aviso', el último trabajo de Daniel Calparsoro, ya tiene fecha de estreno» Fotogramas 2017-7-3.
* ↑ Agote, Gontzal. (2018-03-17). «Komertzialtasunaren eta kalitatearen arteko oreka zaila» Berria CC BY-SA 4.0 lizentziapean.

## Kanpo estekak

* Datuak: Q50659054
# El barco (telesaila)

El barco euskaraz Itsasontzia Espainian ekoiztutako telesail bat da, Antena 3 telesail katearen eskutik, Globomediak ekoiztuta. 2011ko urtarrilaren 17an estreinatu zen, eta ia 5 milioi ikusle izan zituen, hortik aurrera astelehenen, lehenengo aukera izan da, apirilaren 25era arte, hor denboraldia amaitu zen eta. Maiatzaren 2an 2.denboraldiaren aurrerapena emititu zen. Antena 3, 2. denboraldia bat egongo dela adierazi zuen, bere audientzia onagatik, irailaren 8an estreinatu dena 4 pertsonai berriekin.

## Argumentua

Oharra: Atal honek istorio osoa edo amaiera argitzen du.
Estrella Polar deituriko itsasontzi batean igotzen dira, ikasle eta tripulatzaile batzuk, bi hilabeteko bidaia egiteko, baina gau bertan, munduan katastrofe bat gertatu zen, Suitzak eraginduta, partikula azeleragailuaren ezabapenagatik, eta horren ondorioz Lurra desagertzen da...

## Banaketa

| Pertsonaia | Actorea/aktoresa |
| Ricardo Montero | Juanjo Artero |
| Ulises Garmendia | Mario Casas |
| Ainhoa Montero | Blanca Suárez |
| Julia Wilson | Irene Montalà |
| Julián de la Cuadra | Luis Callejo |
| Ernesto Gamboa | Juan Pablo Shuk |
| Salomé Palacios | Neus Sanz |
| Roberto "Burbuja" Cardeñosa | Iván Massagué |
| Vilma Llorente | Marina Salas |
| 'Piti'Pedro Guironés | Javier Hernández |
| Estela Montes"" | Giselle Calderón |
| Ramiro Medina | David Seijo |
| Andrés Palomares | Bernabé Fernández |
| Valeria Montero | Patricia Arbués |

## Kapituluak eta audientziak

| Temporada | Temporada | Kapituluak | Hasiera | Amaiera | Batez besteko audientzia | Batez besteko audientzia |
| Temporada | Temporada | Kapituluak | Hasiera | Amaiera | Ikusleak | Share |
| | 1 | 13 | 2011ko urtarrilaren 17 | 2011ko apirilaren 25 | 4 139 000 | 20,4% |
| | 2 | 13 | 2011ko irailaren 8 | 2011ko abenduaren 1 | - | - |
| | 3 | - | 2012 | 2012 | - | - |
| Totala | Totala | 26 | 2011 | - | - | - |

## Kanpo estekak

* Datuak: Q250868
# El año de la furia

El año de la furia 2021eko Rafa Russo madrildar zinema zuzendariaren thriller filma da.

## Sinopsia

Oharra: Atal honek istorio osoa edo amaiera argitzen du.
Montevideo, 1972. Umorezko saio bateko bi gidoilari, militante bat torturatzera bultzatu duen teniente bat, eta testuinguru arrotz horretan alde baterantz edo besterantz egin beharko duten beste zenbait protagonista.

## Aktoreak

* Alberto Ammann: Diego
* Joaquín Furriel: Leonardo
* Daniel Grao: Rojas
* Martina Gusmán: Susana
* Sara Sálamo: Jenny
* Maribel Verdú: Emilia
* Paula Cancio: Lidia
* Miguel Ángel Solá: Silveira
* Sebastián Iturria: Sergio

## Erreferentziak

* ↑ «El año de la furia» Berria 2021-05-22 CC BY-SA 4.0 lizentziapean.

## Kanpo estekak

* Datuak: Q106963322
# El bar que se tragó a todos los españoles

El bar que se tragó a todos los españoles Alfredo Sanzol idazle iruindarraren antzezlana da, 2021ean Madrilgo Valle-Inclán Antzokian estreinatu zutena.

## Argumentua

Oharra: Atal honek istorio osoa edo amaiera argitzen du.
Egilearen beraren aitaren bizitzan libreki inspiratuta, gertakariak 1963ra atzeratu ziren, Jorge Arizmendi apaizak apaizgoa utzi eta Estatu Batuetan bizimodu berri bat hastea erabaki zuenean. Texasko Orange herrian instalatu zen. Han, arrantxari batzuk ezagutzen ditu, eta harrituta geratzen dira hil berri den semearekin duten antz fisiko handiarekin. Hori da sortzen dien inpresioa, Jorgeri beraiekin geratzea proposatzen diotela eta trukean bere ondasunen oinordeko izango dela agintzen diotela.

## Sariak

Max Antzerki Sarien XXIV. edizioan, antzerki ikuskizun onenaren saria lortu zuen. Gainera, Alfredo Sanzolek egile onenaren saria eskuratu zuen eta Alejando Andújarrek espazio eszenikoaren diseinu onenarena.
Bestalde, Jesus Noguero bigarren mailako aktore onenaren sariarekin saritu zuten Aktoreen Batasunaren Sarien XXX. edizioan.

## Erreferentziak

* ↑ (Gaztelaniaz) «El bar que se tragó a todos los españoles, la obra que se traga al público» El HuffPost 2021-2-28.
* ↑ (Gaztelaniaz) «Alfredo Sanzol devora los Premios Max: 'El bar que se tragó a todos los españoles' suma tres galardones» El Mundo 2021-10-04.

## Kanpo estekak

* Datuak: Q116314460
# El barberillo de Lavapiés

El barberillo de Lavapiés (euskaraz: «Lavapiésko bizargintxoa») Francisco Asenjo Barbieriren hiru aktoko zarzuela da, Luis Mariano de Larraren libretoa duena. Madrilgo Zarzuelako Antzokian estreinatu zuten 1874ko abenduaren 19an.

## Sinopsia

Oharra: Atal honek istorio osoa edo amaiera argitzen du.
El Pardo inguruan, oso jendetsua den San Eugenioren Erromeria ospatzen dute. Bertan dago Lamparilla, bere abenturengatik ezaguna den bizargina, Paloma bere gogoko jostunarekin topo egiteko asmotan.

## Erreferentziak

* ↑ Egile Asko. (2002). Diccionario de la Zarzuela. Madril: ICCCMU.
* Datuak: Q1801658
# El bar

El bar 2017ko Álex de la Iglesiak bilbotar zinema zuzendariak zuzendutako komedia filma da.

## Argumentua

Oharra: Atal honek istorio osoa edo amaiera argitzen du.
Goizeko 9tan Madrilgo taberna bat ireki eta lagunez bete da, zein baino zein bitxiagoa. Horietako bat irten eta tiro bat jasoko du. Besteek, tabernaren barnean harrapaturik, bere istorioak azalduko dituzte.

## Aktoreak

* Mario Casas: Nacho
* Blanca Suárez: Elena
* José Sacristán
* Alejandro Awada: Sergio
* Carmen Machi: Trini
* Terele Pávez: Amparo
* Joaquín Climent: Andrés
* Secun de la Rosa: Satur
* Jaime Ordóñez: Israel

## Kanpo estekak

* Datuak: Q28775783
* Multimedia: El Bar (film) / Q28775783
# Dorotea Fernandez

Dorotea Fernandez (Iruñea, ? - Bertiz, 1938) nafar naturzale bat izan zen. 1898an Pedro Ziga Maio senarrarekin batera Bertizko Jaurerria erosi eta gerora Bertizko lorategi botanikoa sortzearen arduradun nagusiak izan ziren.
Aizkolegi mendiko tontorrean txalet modernista bat eraiki zuten, naturaren edertasunaz gozatzeko, eta misterioak argitzeko behatoki izan zedin.

## Erreferentziak

* ↑ Aizpurua, Eneko. (2021). Bidasoan gora. Elkar ISBN 978-84-1360-000-0. PMC 1269217275. (Noiz kontsultatua: 2022-03-10).

## Ikus gainera

* Bertizko Jaurerria
* Bidasoan gora liburua

## Kanpo estekak

* Datuak: Q111187014
# Dorotea udalerria

Dorotea Suediako udalerria da. Västerbottengo konderrian kokatua dago. 2939,91 km² ditu eta 2.734 biztanle ditu.

## Mugakideak

Honako udalerri hauekin egiten du muga:
Vilhelmina udalerria Åsele udalerria Sollefteå udalerria Strömsund udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q132334
* Multimedia: Dorotea Municipality / Q132334
# Dorotea Danimarkakoa

Dorotea Danimarkakoa honakoa izan daiteke:
* Dorotea Brandenburgekoa, (1430–1495) Kristobal III.a Danimarkakoaren eta, ondoren, Kristian I.a Danimarkakoaren emaztea.
* Dorotea Danimarkakoa, Prusiako dukesa (1504-1547), Frederiko I.a Danimarkakoaren eta Ana Brandenburgokoaen alaba eta Alberto Prusiakoaren emaztea.
* Dorotea Saxonia-Lauenburgekoa (1511–1571), Kristian III.a Danimarkakoaren emaztea.
* Dorotea Danimarkakoa (1520–1580), Kristian II.a Danimarkakoaren alaba eta Frederiko II.a Palatinatukoaren emaztea.
* Dorotea Danimarkakoa, Mecklenburgeko dukesa, (1528–1575) Frederiko I.a Danimarkakoaren eta bere bigarren emazte Sofia Pomeraniakoaren alaba, eta Krisobal Mecklenburg-Gadebuschekoaren emaztea.
* Dorotea Danimarkakoa, Brunswick-Lüneburgeko dukesa (1546–1617), Kristian III.a Danimarkakoaren alaba eta Gilen Brunswick-Lüneburgekoaren emaztea.
# Dorotea de Chopitea

Antonia Dorotea de Chopitea y Villota (Santiago, Txile, 1816ko ekainaren 4a – Bartzelona, 1891ko apirilaren 3a) Txile eta Bartzelonako filantropo eta mezenas garrantzitsua, Joan Boscoren lanak sustatu zituena. Bartzelonan etxebizitza izan zuen jauregi dotorea Granvia hotela da.

## Biografia

Bere aita Pedro Nicolás de Chopitea Aurrecoechea beltz-tratulari bizkaitarra izan zen eta bere ama, Isabel de Villota dama txiletarra.
16 urte zituela ezkondu zen José María Serra Muñoz bankari txiletarrarekin eta harekin sei alaba izan zituen. 1882an alargun geratu zen.
Haren oinordea da Núria de Gispert, Kataluniako Parlamentuko lehendakaria 2010etik 2015era.

## Filantropoa
### Txilen

Blas Cañas apaizarekin eta Manuel Arriaran filantropo txiletarrarekin batera, Santiago de Chileko "Patrocinio de San José" eta "María Auxiliadora" ikastetxe salestarren sorreran lagundu zuen. Txileko Santiago eta Talca hirietan salestarren beste gizarte-lan batzuk sortzen ere lagundu zuen.

### Bartzelonan

Bartzelonan hainbat ekintza filantropiko sustatu zituen, haien artean bost tenplu (eliza, basilika eta parrokiak), hamabost eskola, lau ospitale eta haur eta adinekoentzako zazpi erresidentzia. San Juan Boscorekin eta haren ondorengo Miguel Rúa beatoarekin harremana izan zuen. Bartzelonan, Sarriako Lanbide Eskolen, San Joseko Salestarren Elkargoaren eta gazte pobreen hezkuntza eta prestakuntzarako beste erakunde erlijioso batzuen sorrera finantzatu zuen.
Ramón Alberdi historialari salestarrak dioenez:
   eraldatzen ari zen hiri baten gizarte-tentsioek goi-burgesiaren emakume kristau hau bultzatu zuten beren denbora eta baliabideak marjinatu berrien bizi-baldintzak hobetzeko erakundeak bultzatzera.

## Hilobia

Bere gorpuzkiak Sarriako Maria Laguntzailea santutegi eta parrokian daude.

## Sariak eta Aitortzak

* 1983ko ekainaren 9an, Joan Paulo II.a aita santuak gurgarri izendatu zuen, eta hurrengo beatifikaziorako aurkeztu zen.

## Ikus, gainera

* Filantropia
* Manuel Arriaran Barros

## Erreferentziak

* 1 2 «Dorotea de Chopitea, Venerable» Catholic.net.
* ↑ «Dorotea de Chopitea, la «madre de los pobres» que le puso alma a Barcelona» abc 17 de diciembre de 2016.
* ↑ Ramón Alberdi. DON BOSCO AND THE CATHOLIC ASSOCIATIONS IN SPAIN. .
* ↑ «Boletín de la Universidad de Chile. Santiago : La Universidad, 1959-1971 (Santiago : Universitaria) 13 v., n° 75, (1967), p. 40-62» Memoria Chilena: Portal.
* ↑ Doña Dorotea de Chopitea, madre de los pobres (consultado el 26-12-2016).
* ↑ «Dorotea de Chopitea, una señora de Barcelona» ELMUNDO 17 de diciembre de 2016.
* ↑ Biografía de Dorotea de Chopitea. .
* ↑ «Dorotea Chopitea, una mecenas chilena de la Barcelona del siglo XIX» Núñez i Navarro.

## Kanpo estekak

* Santutasun Salestarra, Beneragarriak, Dorotea De Chopitea
* Dorotea de Chopitea, pobreei dirutza utzi zien aberatsa
* Dorotea. Bartzelonako emakume bat
* Datuak: Q544250
* Multimedia: Dorotea de Chopitea / Q544250
# Doroteo Ziaurritz

Doroteo Ziaurritz Aginaga (Tolosa, 1883ko otsailaren 6a - Donibane Lohizune, 1951ko irailaren 2a) gipuzkoar sendagilea eta politikaria izan zen. Tolosako alkate izan zen (1931-1932), eta euskaltzale sutsua. Ez zuen idazkirik utzi. Euzkadi Buru Batzarreko lehendakari hautatu zuten 1935. urtean, eta Alderdi Jeltzaleko lehendakari izan zen 1936-1951. urteetan. Ipar Euskal Herrira erbesteratu behar izan zuen Espainiako Gerra Zibilean, eta gerrako zaurituei eta Iparraldera alde egindako euskaldunei laguntzeko batzordeetan lan egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12256383
# Dorotea Brandenburgokoa (1420-1491)

Dorotea Brandenburgokoa (1420ko otsailaren 9 - 1491ko urtarrilaren 19) Brandeburgoko printzesa izan zen jaiotzagatik eta Mecklenburgoko Dukesa ezkontzeagatik.

## Biografia

Dorotea Berlinen jaio zen, Frederiko I.a Brandeburgoko Hauteslearen (1371-1440) alaba, Elisabetekin (1383-1442) ezkondu ondoren, Frederiko Bavariakoaren alaba. Dorotearen anaiak Federiko II.a eta Alberto III.a Akiles hautesleak ziren, hurrenez hurren Brandenburgon gobernatu zutenak.
1432ko maiatzean, Dorotea Henrike IV.a Mecklenburgoko dukearekin ezkondu zen (1417-1477). Dömitz eta Gorlosen jaso zituen dote gisa, Margarita ahizpak ere jaso zuena Mecklenburgeko Etxearekin ezkondu zenean. Margaritaren senarra, Alberto V, ordea, ezkondu eta gutxira hil zen. Brandenburgoren eta Mecklenburgoren artean Wendango printzerriko herentziari buruzko eztabaida sortu zenean, Henrike dukearen eta Federiko Hauteslearen arteko familia-loturek akordio bat lortzea erraztu zuten.
Enrike IV.a 1477an hil zen. 1485. urtearen ondoren, Dorotea moja gisa bizi izan zen Rehnako komentu beneditarrean. Bertan hil zen 1491n, eta Gadebuscheko elizan lurperatu zuten. Haren hilarria Dukesaren marrazki batekin dekoratuta dago, moja gisa koroatuta.

## Ondorengoak

Henrikerekin zuen ezkontzatik, Doroteak seme-alaba hauek izan zituen:
* Alberto VI.a Mecklenburgokoa (1438-1483), Mecklenburgoko dukea
* Joan VI.a (–1474), Mecklenburgoko dukea
* Magno II.a Mecklenburgokoa (1441-1503), dukea
* Katalina (1442-1451/52)
* Ana (1447-1464)
* Elisabet (1449-1506), Ribnizko abadesa
* Baltasar Mecklenburgokoa (1451-1507), Mecklenburgoko dukea, koadjutorea Schweringo elizbarrutian 1479 arte.
Zuhaitz genealogikoa :
Albert VI, Duke of Mecklenburg
John VI, Duke of Mecklenburg
Frederick V, Burgrave of Nuremberg
Frederiko I.a Brandenburgokoa
Duke Heinrich V, Duke of Mecklenburg-Schwerin
Elisabeth of Meissen
Dorotea Brandenburgokoa (1420-1491)
Sophie of Mecklenburg
Frederiko Bavariakoa
Elisabet Bavariakoa (Brandenburgoko hauteslea)
Eric II, Duke of Mecklenburg
Maddalena Visconti
Magnus II, Duke of Mecklenburg
Anna of Mecklenburg-Schwerin
Balthasar, Duke of Mecklenburg
Albrecht VII, Duke of Mecklenburg
Catherine of Mecklenburg :

## Erreferentziak

* ↑ Ludwig Ernst Hahn: Kurfürst Friedrich der Erste von Brandenburg, Burggraf zu Nürnberg, der Ahnherr des preußischen Königshauses, Hertz, 1859, S. 210
* ↑ Txantiloi:MLCC

## Kanpo estekak

* Datuak: Q450806
* Multimedia: Dorothea von Brandenburg (1420–1491) / Q450806
# Dorotea Bucca

Dorotea Bucca edo Dorotea Bocchi (1360-1436) Pizkunde garaiko mediku italiar bat izan zen.
Medikuntza eta Filosofia ikasi zituen Boloniako Unibertsitatean. Unibertsitate hau 1088an sortu zen eta ezagun egin zen ikasketak bertan egiteko aukera eman zielako emakumeei. Buccak Medikuntza eta Filosofia ikasi zituen; doktoretza egin zuen eta, beranduago, katedra bat lortu zuen unibertsitatean bertan. Bere aurretik bere aitak izan zuen lekua hartu zuen eta irakasle jardun zuen berrogei urtez.

## Erreferentziak

* ↑ 1942-, Frize, Monique,.. Laura Bassi and science in 18th Century Europe : the extraordinary life and role of Italy's pioneering female professor. Springer, 25-37 or. ISBN 9783642386855. PMC 853263465..
* ↑ (Gaztelaniaz) «Dorotea Bucca, por derecho propio» Más que Ciencia 2011-09-07 (Noiz kontsultatua: 2018-03-06).
# Dorotea Danimarkakoa, Brunswick-Lüneburgeko dukesa

Dorotea Danimarkakoa (Kolding, 1546ko ekainaren 29a - Celle, 1617ko urtarrilaren 6a) Brunswick-Lüneburgeko dukesa izan zen 1561etik 1592ra Gilen Brunswick-Lüneburgekoarekin ezkondu eta gero. Bere seme Jurgiren erregentea izan zen 1592tik 1596ra.
Dorotea Kristian III.a Danimarkakoa eta Dorotea Saxonia-Launburgekoaren alaba txikiena zen. Gilenekin ezkondu zen 1561eko urriaren 12an. Bere senarraren heriotzean, 1592an, bere semearen erregente bilakatu zen. Bere senarraren kontseilariez mesfidati, erregente oso gaia zela erakutsi zuen.
* Datuak: Q2086776
* Multimedia: Dorothea of Denmark, Duchess of Brunswick-Lüneburg / Q2086776
# Ermua (argipena)

Ermua edo Hermua hitzek adiera batzuk dituzte.
* Ermua: Bizkaiko udalerria.
* Ermua (289 m): Bizkaiko mendia.
* Hermua: Arabako herria, Barrundian.
* Ermuko Andre Mariaren santutegia: Laudioko eraikina.
* Sallobente-Ermuaran: Elgoibarko auzoa.
# Ermuko espiritua

Ermuko espiritua 1997 urtean ETAk Miguel Ángel Blanco PP alderdiko Ermuko zinegotzia bahitu eta erail ondoren espainiar nazionalismoarekin lerrokatutako gizarte eta politikagintzako hainbat sektoreetan sortutako erreakzio eta joera da. Espainiar nazionalismoaren alderdi eta eragile politiko nagusiek Espainian adostutako fronte politiko bateratua izan zen, bereziki Hego Euskal Herrian beren tesi politikoak ezartzeko asmoz, hasiera batean ETAren aurkako joera zela aipatu zuten, ondoren ezker abertzalearen aurka zabaldu zuten, eta handik denbora gutxira, Ermuko espiritua eusko abertzaletasun osoaren aurka egiteko joera orokortua bilakatu zuten.
Joera honen ondorioz espainiar nazionalismoarekin ari eta garbi lerrokatutako Ermuko Foroa sortu zen eta beste zenbait espainiar erakunde eta talde nazionalisten bitartez zuzendu izan da.

## Kritikak

Hego Euskal Herrian jende ugarik ETA aitzakitzat hartzen duen espainiar nazionalismoaren ezkutuko euskalduntasunaren aurkako joera bat besterik ez dela ere kritikatu izan du, beste askok garaiko Espainiako Gobernuak eta haren menpeko espainiar hedabideek artifizialki sortu eta puzturiko eta Espainia aldean hauteskundeetan bozkak lortzeko asmakuntza bat besterik ez dela ere aipatu izan dute.
2007an, Ermuko Udalbatzak Ermuko Foroak udalerriaren izena gehiago erabil ez zezan eskatzeko proposamena onartu zuen.

## Kanpo estekak

* Datuak: Q8778783
# Ermuko Udal Liburutegia

Ermuko Udal Liburutegia Goienkalen dago eta kokatzen den erakinaren izen bera du, Teresa Murga. 1963an sortu zenetik, kokapen ugari izan ditu gaur egun betetzen duenera iritsi arte. Azken berriztatze lanak 2024an amaitu ziren eta liburutegi zerbitzurako eraikin guztia erabiltzen da ordutik. Euskadiko Irakurketa Publikoko Sarearen barruan dago.

## Kanpo estekak

* , Ermuko Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.

## Erreferentziak

* ↑ «Liburutegian mailegu-eskaerak egiteko azken eguna - Ermua» drogetenitturri.eus (Noiz kontsultatua: 2024-05-18).
* ↑ «Liburutegia, guztiz berriztuta eta bi solairurekin - Ermua» drogetenitturri.eus (Noiz kontsultatua: 2024-05-18).
* Datuak: Q16517050
# Erna Beilhardt

Erna Beilhardt (1907ko otsailaren 7a - 1999) SS-Aufseherin bat izan zen, Alemaniako Gurutze Gorriko kidea Bigarren Mundu Gerraren azken urtean.
Neuteichen (Nowy Staw) jaio zen, Danzig Hiri Askearen inguruan, 1907ko otsailaren 7an, eta 1944ko udazkenean iritsi zen Beilhardt Stutthofeko kontzentrazio-esparrura. Beilhardt erdiko eremuan egon zen 1944ko irailaren 18tik 1944ko urriaren 11ra arte, non gainbegiratze programa batean parte hartu zuen sei astez, eta, ondoren, Heiligenbeil satelite eremura eraman zuten. 1945eko urtarrilaren 20an Beilhardtek presoak Königsbergera ebakuatzen lagundu zuen, non erizain lanak egin zituen Alemaniako Gurutze Gorriaren pean zauritutako soldadu alemaniarrentzat. Azkenik, 1945ean, Stutthofeko eremu nagusian egon zen berriro.
Gerra ostean sobietar tropek atxilotua, Beilhardt, Stutthofeko lehen epaiketan (apirilak 25-1946ko maiatzak 31), kontzentrazio esparruetako presoei tratu txarrak ematea leporatu zioten, eta bost urteko kartzela-zigorra ezarri zioten.
Poloniako espetxetik atera ostean, Ulmen bizi izan zen eta Hesseko Wetter-en hil zen 1999an.

## Kanpo estekak

* Datuak: Q18639126
# Ermuko mendilerroa

    Artikulu hau mendilerroari buruzkoa da; beste esanahietarako, ikus «Ermua».
Ermuko mendilerroa Bizkaian kokatuta dagoen mendilerro bat da. Bere punturik altuena Ermua mendia da, 292 metrorekin.
Mendilerroan dagoen Ermua mendiak ematen dio izena mendilerroari.

## Mendiak

* Ermua, 292 m 43°25′55″N 2°55′37″W﻿ / ﻿43.4319543°N 2.9269291°W﻿ / 43.4319543; -2.9269291
* Urtzuriagamendi, 271 m 43°25′46″N 2°54′37″W﻿ / ﻿43.4294453°N 2.9103030°W﻿ / 43.4294453; -2.9103030
* Leorrari, 218 m 43°25′53″N 2°56′23″W﻿ / ﻿43.4315206°N 2.9397917°W﻿ / 43.4315206; -2.9397917
* Goikomendi, 212 m 43°24′24″N 2°54′52″W﻿ / ﻿43.4066252°N 2.9144732°W﻿ / 43.4066252; -2.9144732
* Etzandarri, 209 m 43°26′13″N 2°55′08″W﻿ / ﻿43.4369823°N 2.91878°W﻿ / 43.4369823; -2.91878
* Urtzuriagamendi, 271 m 43°25′46″N 2°54′37″W﻿ / ﻿43.4294453°N 2.9103030°W﻿ / 43.4294453; -2.9103030
* Astondo, 127 m 43°25′17″N 2°56′59″W﻿ / ﻿43.4214855°N 2.9498326°W﻿ / 43.4214855; -2.9498326
* Arkotzamendi, 89 m 43°23′43″N 2°56′01″W﻿ / ﻿43.3954095°N 2.9336216°W﻿ / 43.3954095; -2.9336216

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Ermuko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q61515708
# Emilia Basilika

Emilia Basilika (latinez: Basilica Aemilia) Marko Fulvio Nobilior eta Marko Emilio Lepido zentsoreek eraiki zuten K.a. 179an, eta horregatik, orduan, Basilica Æmilia et Fvlvia deitua, ondoren desagertutako Tabernae novaeen atzean, pertsona partikularrei alokatu zizkien dendekin inguratuz. Zenbait alditan berreraikia izan zen, batez ere, Emilia genseko partaideek. Horietako lehena, K.a. 78an egin zuen Marko Emilio Lepido kontsulak. Berreraikuntza handiago bat, Lepido triunbiroaren anaia zen Luzio Emilio Lepido Paulo kontsulak abiatu zuen K.a. 55ean. Lan hauek, ez ziren K.a. 34 arte amaituak izan, Luzio Emilio Lepido Pauloren seme zen Luzio Emilio Lepido Paulorekin eta Julio Zesarren laguntzarekin.
Une honetan, eraikina, Tabernae novaeen gainean zegoen, baina sute batek, K.a. 14an berreraikitzera behartzen du, Luzio Emilio Lepido Paulok berak eta Augustok, bere azken forman, arkupea eta cella apainduz. Dokumentatua dagoen azken zaharberritzea, Alarikoren arpilaketan, 410ean gertatutako sutearen ondoren egin zen.
Emilia Basilika, 70x29 metroko gela handi batez osatua dago, zutabe hilaren bidez, nabeetan banatua. Erdiko nabeak, ia 12 metroko luzera duena, beste nabe txikiago bat du hegoaldean eta beste bi iparraldean. Eraikinaren aurretik, foroaren aldetik, pilastren gainean jarritako hamasei arkudun eta bi solairuko arkupe bat zegoen. Arkupearen atzetik, tabernae batzuk daude. Horien artean, gelarantz jotzen duten hiru sarrerak irekitzen dira.

## Kanpo estekak

* Datuak: Q522924
* Multimedia: Basilica Aemilia (Rome) / Q522924